FCSB - FC Arges (duminică, ora 21:30 , Digi Sport 1 )

Simona Halep - Garbine Muguruza (duminică, ora 13:00, Digi Sport 1)

Prin succesul obținut în fața canadiencei, cu 6-2, 1-6, 6-4, Simona s-a calificat în faza sferturilor de finală, unde o va întâlni pe australianca Casey Dellaqua (PREZENTAREA EI AICI).

În cursul nopții de marți spre miercuri, Petra Kvitova a fost învinsă de Dominika Cibulkova (3-6, 2-6), astfel că sportiva din Cehia nu o mai poate opri pe Halep să mai urce încă un loc în clasamentul WTA.

La capătul turneului de la Indian Wells, Simona este sigură de faptul că va ocupa locul 6 și va depăși astfel cea mai bună performanță din istoria țării noastre. În octombrie 1997, Irina Spîrlea era clasată pe locul 7 WTA, record care a fost egalat în urmă cu câteva săptămâni de Halep.

Veștile bune continuă pentru Simona: ea poate începe săptămâna viitoare chiar pe locul 5 WTA. Acest lucru se poate întâmpla în cazul în care compatrioata noastră va avea o performanță cel puțin egală cu Jelena Jankovic.

Sârboaica o întâlnește în sferturile de finală pe Agnieszka Radwanska, iar dacă trece de poloneză, dar și Simona o învinge pe oponenta sa din Australia, Halep și Jankovic se vor duela în meci direct, în semifinale. Miza ar fi nu doar accesul în ultimul act, ci și ocuparea locului 5 în ierarhia WTA.

În cazul în care Jankovic pierde cu Radwanska, Halep este sigură că va fi a cincea jucătoare a lumii. Totuși, indiferent de performanța ei, chiar dacă va cuceri trofeul, reprezentanta noastră nu poate intra încă în Top 4, însă diferența de puncte până acolo ar fi extrem de scăzută.

Etichete:

,

,

,